JTS ยันสภาพคล่องสูง พร้อมปล่อยกู้ JAS รอบใหม่ 325 ลบ. ชงผถห.อนุมัติ 24 ก.พ.
JTS ยันสภาพคล่องสูง พร้อมปล่อยกู้ JAS รอบใหม่ 325 ลบ. ชงผถห.อนุมัติ 24 ก.พ.
JTS ยันสภาพคล่องสูง พร้อมปล่อยกู้ JAS รอบใหม่ 325 ลบ. ชงผถห.อนุมัติ 24 ก.พ.
8 ม.ค. 2564

บริษัท จัสมิน เทเลคอม ซิสเต็มส์ จำกัด (มหาชน) หรือ JTS แจ้งว่าที่ประชุมคณะกรรมการเมื่อวานนี้ (7 ม.ค.) อนุมัติให้เสนอต่อที่ประชุมผู้ถือหุ้นเพื่อพิจารณาอนุมัติการให้กู้ยืมเงินแก่บริษัท จัสมิน อินเตอร์เนชั่นแนล จำกัด (มหาชน) หรือ JAS ซึ่งเป็นผู้ถือหุ้นทางตรงและทางอ้อมในบริษัท 50.91% โดยให้กู้ยืมในวงเงิน 325 ล้านบาท อัตราดอกเบี้ย MLR ซึ่งในขณะนี้เท่ากับ 5.25% ต่อปี มีระยะเวลาการกู้ยืมเงิน 1 ปี และสามารถต่ออายุได้อีก 1 ปี รวมเป็นระยะเวลาไม่เกิน 2 ปี รวมเป็นเงินกู้ยืมพร้อมดอกเบี้ย จำนวน 359.13 ล้านบาท
สำหรับแหล่งเงินทุนที่บริษัทได้นำมาให้กู้ยืมแก่ JAS นั้นมาจากเงินฝากและเงินลงทุนชั่วคราวที่บริษัทฝากไว้กับสถาบันการเงิน และเงินให้กู้เดิมที่ได้รับชำระคืนจาก JAS จำนวนรวม 327.50 ล้านบาทในเดือนมกราคม และกุมภาพันธ์ 2564 ซึ่งภายหลังจากที่บริษัทได้ให้กู้ยืมเงินแก่ JAS แล้ว บริษัทยังมีเงินทุนหมุนเวียนเพียงพอในการทำธุรกิจ
ทั้งนี้ การให้วงเงินกู้ยืมดังกล่าวแก่ JAS จะมีขึ้นภายหลังจากที่ประชุมวิสามัญผู้ถือหุ้นครั้งที่  1/2564 ของบริษัท ซึ่งจะจัดขึ้นในวันที่ 24 กุมภาพันธ์ 2564 มีมติอนุมัติให้บริษัทเข้าทำรายการ และภายหลังจากที่ JAS ได้ชำระคืนเงินกู้เดิมจำนวน 300 ล้านบาทตามที่ครบกำหนดในวันที่ 26 กุมภาพันธ์ 2564 ให้แก่บริษัทแล้ว